Referat

31/05/2022

Til stede:

1. Styret; Thor Otto Lohne, Tommy Bygnes, Ann Eline Eng, Jon H. Kvale, Jan Sundfør, Merete Albertsen
2. Karmøy kommune: Per Velde
3. By-foreningene; Lovise F. Ellingsen (Skudeneshavn Næringsforening)
4. Sekretariatet: Anne K. Helgeland og Rannveig Madsen
5. Inviterte gjester: Gunvald Mortvedt

## Presentasjon av vertskapet SEAM v/ Gunvald Mortvedt

SEAM er en ledende leverandør av hybrid og helelektriske løsninger for skip og den maritime næringen. Selskapet var tidligere en del av Westcon-konsernet, men ble solgt til Longship AS (private equity-fond) i 2021. Selskapet teller i dag 125 personer, hvorav ca. halvparten er ingeniører. Selskapet har også et snitt på 10 lærlinger årlig. Selskapet omsatte for ca en halv milliard kroner i 2021.

Norge ligger i førersete med ny teknologi for den maritime næringen og det er nok grunnen til at SEAM har ca 30% av markedsandelene i Norge innen sitt segment. Selskapet konkurrerer daglig mot store internasjonale aktører, og er stolte over at de hittil har levert mer enn 50 system til hybrid fartøy. Dette er fordelt på ferger, offshore olje og gass-skip, cruiseskip og transport/containerskip. En betydelig del av leveransene er ladesystemer til kai-anlegg.

Verden står overfor to mega-trender; de-karbonisering og digitalisering. Dette er helt i kjernen av Seams virksomhetsområde, og selskapet skal vokse både nasjonalt og internasjonalt.

SEAM vant Årets Bedrift av Næringsforeningen Haugalandet i mai 2022, noe både ledelsen og de ansatte er stolte av!

Selskapets daglige leder, Gunvald Mortveit, inviterte etter presentasjonen til en omvisning i selskapets produksjonslokale, lab og testsenter.

## Innspill til samfunnsdelen av kommuneplanen.

Styreleder presenterte forslag til innspill til samfunnsdelen som ønskes lagt frem for kommunestyret dersom de ikke kommer til enighet ved neste drøfting hos de partipolitiske gruppelederne. Forslaget til innspill var som følger:

1. Planprosessene må sikre at hele kommunen tas i bruk og at også lokalsamfunn får bære- og vekstkraft. Gjort på riktig måte kan dette kunne ta vare på både natur, klima og øvrige bærekraftsmål.
2. Befolkningsprognosen/-scenariet for planlegging må økes. Planen må reflekterer potensialet i befolkningstilvekst som følger av bedriftsetableringer på Husøy, Gismarvik etc. Det er vanskelig å forstå at kommunen ikke planlegger for å lykkes med egne grunnlagsinvesteringer.
3. Planen må ha mål om å skape flere arbeidsplasser, inkludere flere i arbeidslivet og gjøre det vi kan for å sikre økonomisk vekst i årene som kommer. Da må en være på tilbudssiden med tomter for næringslivet. Økt verdiskaping, investeringer, sysselsettingsgrad etc. er bare ord om en ikke har næringsareal.
4. I dette ligger at planen også må vise retning for god utvikling av primærnæringene jordbruk og fiskeri. Krigen i Ukraina har vært en øyeåpner for mange. Vi må ta innover oss hvor sårbare våre matsystemer er for sjokk påført for eksempel av høye energipriser og krig.
5. Det vil ikke være tilstrekkelig med et attraktivt arbeidsmarked – et attraktivt boligmarked er også nødvendig. Haugesund og Karmøy m.f. er en del av et felles bo- og arbeidsmarked og regionen er tjent med at den samlede attraktiviteten øker på Haugalandet.
6. Det er viktig å gi byene et «løft». Dagligvarehandel og servicefunksjoner i byene som skal dimensjoneres til kun å betjene sitt eget lokale nærområde gir tvilsomt økonomisk grunnlag. Det er forventningsrett å tenke at som bor i byene skal på jobb andre steder i kommunen eller nabokommuner. Fortetting vil selvsagt øke antallet som vil gå, sykle eller ta buss til jobb/skole (i alle fall over noe tid). Men det er uansett ikke tvilsomt at slik kommunen er befolket, så vil transporten i overskuelig fremtid fortsatt være hovedsakelig bilbasert. Det bør mao. legges til grunn at samfunnets mobilitet opprettholdes og transportomfanget vil sannsynligvis øke. Det er derfor svært viktig med godt tilrettelagte sentrale parkeringsmuligheter, muligheter for hurtiglading og veier/sentrumsgater som er tilrettelagt for å kunne bevege seg på en god måte.

Styret diskuterte innspillet og ga tilslutning.

Møtet ble avsluttet kl. 20.00